C 199/6
RO
Jurnalul Oficial al Uniunii Europene
7.6.2023
1.
INTRODUCERE
1.
La 8 decembrie 2022, Comisia Europeană a emis o propunere de Directivă (UE) a Consiliului de modificare a Directivei 2011/16/EU privind cooperarea administrativă în domeniul fiscal („propunerea”) (3).
2.
Obiectivele propunerii sunt (4): — să introducă dispoziții privind raportarea, diligența necesară și schimbul de informații cu privire la anumite criptoactive și la moneda electronică; — să introducă obligația autorităților competente din statele membre de a face schimb de informații privind deciziile fiscale cu caracter transfrontalier referitoare la persoanele cu disponibilități financiare ridicate; — să introducă dispoziții privind sancțiunile care trebuie aplicate în cazul încălcării dispozițiilor naționale de transpunere a Directivei 2011/16/UE („directiva”).
3.
Prezentul aviz al AEPD este emis ca răspuns la consultarea Comisiei Europene din 9 februarie 2023, în temeiul articolului 42 alineatul (1) din RPDUE.
AEPD salută trimiterea la această consultare în considerentul 43 din propunere.
AEPD constată, de asemenea, cu satisfacție, că a fost deja consultată anterior în mod informal în temeiul considerentului 60 din RPDUE.
4.
CONCLUZII
32.
Având în vedere cele de mai sus, AEPD face următoarele recomandări: (1) să se indice că propunerea asigură respectarea deplină a dreptului de protecție a datelor cu caracter personal prevăzut la articolul 8 din Cartă și să se reamintească aplicabilitatea RGPD și RPDUE la prelucrarea datelor cu caracter personal în contextul propunerii.
(2) să se precizeze că reutilizarea datelor cu caracter personal de către autoritatea competentă a fiecărui stat membru poate fi permisă numai dacă se întemeiază pe legislația Uniunii sau a statului membru care stabilește o listă de scopuri pentru care prelucrarea ulterioară poate fi autorizată legal, fiind o măsură necesară și proporțională într-o societate democratică, pentru a proteja obiectivele menționate la articolul 23 alineatul (1) din RGPD, și să se includă în propunere o listă (exhaustivă) de scopuri pentru care datele cu caracter personal ar putea fi prelucrate ulterior; (3) să se modifice partea dispozitivă a propunerii pentru a preciza, în temeiul directivei, obligațiile specifice ale Comisiei care justifică accesul la informațiile înregistrate în registrul central; (4) să se elimine ultimele două teze de la articolul 8ad alineatul (10), așa cum se prevede la articolul 1 alineatul (6) din propunere; (5) în ceea ce privește articolul 25 alineatul (3) din directivă, așa cum ar fi modificat prin propunere, să se indice în mod clar cazurile în care entitățile implicate în prelucrare sunt considerate operatori (individuali) și când sunt considerate operatori asociați; (6) să se prevadă o perioadă maximă de stocare și să se precizeze că înregistrările informațiilor primite prin schimbul de informații trebuie șterse după perioada maximă de păstrare a datelor sau mai devreme, dacă nu mai sunt necesare.
Bruxelles, 3 aprilie 2023.
Wojciech Rafał WIEWIÓROWSKI
(3) COM(2022) 707 final.
(4) COM(2022) 707 final, p. 1.